- Hindi News
- National
- पति पत्नी के झगड़े के बाद थाने में हुई कहासुनी पर समधन ने मारा धक्का, गिरकर समधी की मौत
पति-पत्नी के झगड़े के बाद थाने में हुई कहासुनी पर समधन ने मारा धक्का, गिरकर समधी की मौत
पति-प|ीके बीच झगड़े को निपटाने पुलिस स्टेशन आए दो परिवारों के बीच हुई नोकझोंक के दौरान समधन के धक्का मारने से नीचे गिरे व्यक्ति की मौत हो गई। मृतक की पहचान मास्टर कालोनी दीनानगर के निर्मल सिंह (67) के रूप में हुई है। मृतक के भाई गुरदीप सिंह कोठे जट्टां ने बताया कि वीरवार सुबह उसके भतीजे मंगल सिंह की अपनी प|ी रुपिंदर कौर के साथ छोटी बेटी को दूध पिलाने के दौरान दूध की बोतल टूटने से कहासुनी हो गई। जिस पर रुपिंदर कौर ने दीनानगर थाने आकर अपने पति के खिलाफ शिकायत कर दी। प|ी के पीछे ही थाने पहुंचे उसके पति मंगल को शिकायत के आधार पर पुलिस ने वहीं पर बैठा लिया।
दोपहर करीब 12.30 बजे मंगल सिंह के पिता, चाचा अन्य लोग थाने पहुंचे तो उसकी प|ी रुपिंदर कौर ने भी अपने मायके से मां तृप्ता देवी, भाइयों, चाचा समेत करीब 20-25 लोगों को बुलाया था। एएसआई सुरेश कुमार अपने कमरे में दोनों पक्षों को बैठाकर बातचीत कर रहे थे कि दोनों तरफ से जबरदस्त बहस शुरू हो गई, जिसे देख दहशत में आए मंगल सिंह के पिता निर्मल सिंह कमरे से बाहर आए, तो वहां उनकी समधन तृप्ता देवी उनके साथ झगड़ने लगी। इस दौरान उसके बेटे सोनू मोनू भी वहीं आकर धमकाने लगे। इस दौरान तृप्ता देवी ने अपनी समधी निर्मल सिंह को धक्का मार नीचे गिरा दिया और वह बेसुध हो गया। पुलिस उसे सिविल अस्पताल लेकर गई, तो डाक्टर ने उसे मृत करार दे दिया। पुलिस ने मृतक के भाई गुरदीप सिंह के बयान पर समधन तृप्ता देवी, उसके बेटों सोनू मोनू के खिलाफ आईपीसी की धारा 304 34 आईपीसी के तहत केस दर्ज किया है। फिलहाल सभी आरोपी फरार हैं।
निर्मल सिंह।
मृतक के भाई और मंगल सिंह के चाचा सहित परिवार के अन्य सदस्यों ने बताया कि मंगल सिंह की शादी सात वर्ष पहले हुई थी। दोनों के एक 6 वर्ष का बेटा और 1 वर्ष की बेटी है। मंगल सिंह दुबई में नौकरी करता था। उसके सालों ने यह कह उसे दुबई से वापस बुला लिया कि किसी ओर अच्छे देश में भिजवा देंगे। मंगल सिंह के सालों ने उसे किसी ओर देश भिजवाने के लिए करीब चार लाख रुपए भी ले लिए, जिस पर दोनों परिवारों में तकरार भी चल रहा था। उन्होंने कहा कि यदि पुलिस ने आरोपियों को गिरफ्तार नहीं किया, तो शुक्रवार सुबह पोस्टमार्टम होने के बाद पुलिस स्टेशन के बाहर लाश रखकर धरना दिया जाएगा। इस मौके पर जत्थेदार गुरमीत सिंह मगराला, नंबरदार प्यारा सिंह, प्रेम सिंह, जेपी सिंह, प्रदीप सिंह आदि उपस्थित थे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva